Oma elu loomine  on meie enda kätes. Sisemine tarkus ja jõud - võime muutuda nii füüsiliselt kui psüühiliselt - asub meie sees ja ootab vallandumist.  Hüpnoosiseisund, mis tekib lõdvestumisel ja meele sissepoole pöördumisel, vabastab loova kujutlusvõime ning loob mentaalse keskkonna, kus on võimalik ligi pääseda oma sisemisele teadvustamata infole - alateadlikele tunnetele, mälestustele ja keha teadvustamata süsteemidele.  Hüpnoos on ühendav sidekanal keha ja meele vahel, aidates meil suhelda oma tunnete, keha ja  meelega otse, ilma kriitilise mõistuse poolt määratud normide ja piiravate kaitseteta. Selles loovas infovahetuse seisundis saame kasutada tervenemiseks ja uuenemiseks kogu oma sisemist potentsiaali. Teave, mida sel moel kogume, on nagu elutarga õpetaja toetus ja juhatus meie sisemisel eneseavastamise teekonnal, mis viib meid järjest suurema teadlikkuseni iseendast ja maailmast - kuidas meie sisemaailm mõjutab välist ja vastupidi. Mida suurem on teadlikkus iseendast, seda enam on meil valikuid meie elus  toimuvale vastamiseks. Me hakkame märkama ka neid valikuid, mida varem justkui ei olnud ja saame hakata elama sellist elu, mis on suuremas kooskõlas meie olemuse, soovide ja vajadustega.